"Wikipedia har et værktøj til at generere kildehenvisninger til specifikke indholdsartikler. Se , eller klik på 'Referér denne artikel', som findes under " Værktøjer" i venstre-menuen, på den artikel som du vil henvise til.
Som med enhver anden kilde, især én med ukendt forfatterskab, bør du være forsigtig og altid forsøge at kontrollere rigtigheden af oplysningerne fra Wikipedia, hvis du har mulighed for det.
Til mange formål, men især i den akademiske verden, anses Wikipedia ikke som en acceptabel kilde. Faktisk kan det forekomme at nogle undervisere og lærere helt afviser materiale der har Wikipedia som kilde. Dette er især tilfældet, når det anvendes uden bekræftelse fra andre kilder. Meget af indholdet på Wikipedia indeholder dog selv referencer til de kilder som oplysningerne oprindeligt stammer fra. Så som et alternativ kan du vælge at henvise til den oprindelige i stedet for selve Wikipedia-artiklen.
Det tilrådes at være særligt forsigtig ved anvendelse af Wikipedia som kilde til forskningsprojekter. Normal akademisk praksis er "kun" at benytte Wikipedia og andre opslagsværker til at danne sig et overordnet billede af de generelle fakta om emnet, samt at indsamle søgeord, kilder og bibliografiske henvisninger, men ikke at benytte Wikipedia som kilde i sig selv. Husk at Wikipedia er en wiki, hvilket betyder, at alle i hele verden kan redigere enhver artikel, slette korrekte oplysninger eller tilføje falske informationer, som måske ikke opdages. Vi er dog imidlertid overbeviste om, at Wikipedia kan give et godt overblik over de fleste emner, som det dækker.
En wiki er et usædvanligt medie, og passer derfor som sådan ikke ind i de almindelige bog-citeringsformater. , og man bliver derfor nødt til at bruge et format til elektronisk reference i stedet. Det præcise format afhænger af den referencestil som du benytter. 
## Opbygning af reference.
Der er et særligt til rådighed i Wikipedia til at hjælpe dig. I menuen til venstre for hver artikel findes punktet "Referér denne side". Ved at klikke på det, bringes du til en side med relevante oplysninger om artiklen, samt en række automatisk genererede henvisninger i de mest benyttede referenceformater, som er lige til at kopiere og benytte i din udgivelse. Bemærk, at det stadig er dit eget ansvar at sikre at referencen opfylder alle krav.
Her følger en række punkter som du bør være opmærksom på, hvis du selv opbygger en reference:
